Nettselskap

Et nettselskap er et selskap som eier og driver overføringsnett for elektrisk energi.

Drift av overføringsnett innenfor et geografisk område er et naturlig monopol, da det ikke er samfunnsøkonomisk rasjonelt at flere selskaper bygger ut konkurrerende nett i området. Nettselskapene har dermed monopol på sin virksomhet innenfor sitt område, og virksomheten er derfor gjerne strengt regulert. Eksempelvis er det i Norge et krav om at nettvirksomheten skal skilles fra virksomhet innen kraftproduksjon og -omsetning og at virksomhetene skal være organisert i selvstendige juridiske enheter.Energiloven § 4-6Lov om endringer i energiloven (skille mellom nettvirksomhet og annen virksomhet mv.)

Nettselskaper er gjerne underlagt krav om konsesjon.NVE om områdekonsesjoner En lovgivningspakke fra Den europeiske union har stilt ytterligere krav om skille mellom nettselskaper og kraftselskaper.Third Energy PackageProp. 35 L (2015–2016)

 Se også 
 Liste over norske nettselskap

Referanser